**3. A pályázás feltételei:**

3.1. A PEC-G programban részt vehet az a külföldi:

a) Aki ezen Közlemény 8. pontjában megjelölt országok valamelyikében tartózkodik és azoknak állampolgára, aki nem rendelkezik állandó vízummal vagy bármely más típusú időszakos vízummal Brazíliába;

b) Aki 2021. december 31-ig betölti a 18. életévét és aki lehetőleg maximum a 23. életévét tölti be ugyanezen dátumig.

c) Aki benyújtja aPénzügyi felelősségről szóló nyilatkozatot, amely által a pénzügyi képviselő nyilatkozik arról, hogy rendelkezik a havonta minimum 600 US$ (hatszáz észak-amerikai dollár)-nak megfelelő összeggel, hogy fedezze a Brazíliában folytatott alapképzés alatt a pályázó megélhetési költségeit;

d) Aki aláírja a Kötelezettség-vállalásról szóló nyilatkozatot, amellyel elfogadja a PEC-G szabályainak betartását;

e) Aki benyújtja a középiskolai tanulmányok elvégzéséről szóló igazolást; és

f) Aki benyújtja a külföldiek felsőfokú portugál nyelvtudását igazoló Celpe-Bras nyelvvizsga-bizonyítványt.

3.1.1. Az a pályázó, aki a jelentkezés napjáig nem fejezi be középfokú tanulmányait, a középfokú tanulmányok befejezéséről szóló igazolását majd az adott brazil felsőfokú oktatási intézményre való beiratkozáskor kell felmutatnia, amennyiben kiválasztásra kerül.

3.1.2. Olyan országból érkező pályázó esetében, ahol nem bonyolítanak le Celpe-Bras-t, a szóban forgó nyelvvizsgát Brazíliában, az erre meghatalmazott brazil felsőfokú oktatási intézményben kell majd letennie, 2022 második félévében, miután elvégezte a Celpe-Bras nyelvvizsgára felkészítő, Külföldieknek szóló portugál nyelvkurzust az erre kijelölt felsőfokú oktatási intézményben.

3.1.3. A Celpe-Bras-t Brazíliában nem teljesítő pályázó, kizárásra kerül a PEC-G programból, visszavonásra kerül pályázatának meghosszabbítása, valamint Brazíliában történő tartózkodása a 7948-as számú, 2013.március 12-i Rendelet alapján.

3.2. Visszavonásra kerül a PEC-G programra szóló jelentkezése azon pályázónak, aki indoklás nélkül, nem tesz eleget az adott brazil felsőoktatási intézménybe szóló beiratkozási kötelezettségének.

**4. A jelentkezésről**

4.1. A PEC-G 2022 Kiválasztási Folyamatára való jelentkezés ingyenes, és a programban résztvevő ország brazil diplomáciai képviseleténél kell benyújtani, jelen Közlemény 8. pontja alapján.

4.2. Kizárólag a **2021. június 1. és július 20. között** benyújtott jelentkezések érvényesek.

4.3. A jelentkezés személyesen, a résztvevő ország brazil diplomáciai képviseletének irodájában történik (budapesti Brazil Nagykövetség), a Kiválasztási Folyamathoz szükséges jelentkezési lap kitöltésével, valamint az alábbi dokumentumok benyújtásával:

a) A középiskolai tanulmányok elvégzéséről szóló igazolás vagy ezzel egyenértékű dokumentum eredeti és fénymásolt példányban;

b) Eredeti és fénymásolt tanulmányi előtörténet az elvégzett tantárgyakról és megszerzett jegyekről, a középiskolai tanulmányok minden tanévére vonatkozóan;

c) A jelentkező, illetve a jelentkező gondviselőinek születési anyakönyvi kivonata eredeti és fénymásolt példányban;

d) A sikeres Celpe-Bras nyelvvizsga-bizonyítvány eredeti és fénymásolt példánya;

e) A pályázat benyújtása előtt maximum 90 nappal korábban kiállított orvosi igazolás a jelentkező fizikai és mentális egészségéről. Az igazolásnak nyilatkoznia kell arról, hogy a jelentkező szenved-e valamilyen krónikus betegségben vagy részesül-e valamilyen orvosi kezelésben;

f) A kitöltött, keltezéssel ellátott és aláírt Kötelezettség-vállalásról szóló nyilatkozat eredeti példánya; és

g) A megfelelően kitöltött, keltezéssel ellátott és aláírt Pénzügyi felelősségről szóló nyilatkozat eredeti példánya, valamint ehhez csatolandó(k) az aláíró jövedelemigazolása(i), amely(ek) igazolja(ák) a vállalt kötelezettség teljesítésének képességét.

4.3.1. Olyan országból érkező pályázó esetében, ahol nem bonyolítanak le Celpe-Bras-t, a pályázónak a szóban forgó nyelvvizsgát Brazíliában, az erre meghatalmazott brazil felsőfokú oktatási intézményben egyedül egyszer lesz lehetősége letennie, miután elvégezte a Celpe-Bras nyelvvizsgára felkészítő, Külföldieknek szóló portugál nyelvkurzust a PEC-G programmal partnerségben álló felsőfokú oktatási intézményekben.

4.3.2. A jelentkezéshez szükséges dokumentumokat portugál, angol, francia vagy spanyol nyelvre történő egyszerű fordítással együtt kell benyújtani, kivéve, ha a dokumentáció ezen nyelvek egyikén van.

4.3.3. Azon országok esetében, ahol a középiskolai tanulmányok befejezéséről szóló igazolást a Kiválasztási Folyamatra való jelentkezés határideje után állítják ki, lehetőség van arra, hogy ideiglenes jelleggel elfogadásra kerüljön egy, a középiskolai tanulmányok befejezéséről szóló nyilatkozat, amelyet azon intézmény állított ki, ahol a jelentkező a tanulmányait folytatta.

4.3.4. Azon országok esetében, amelyekben nem létezik születési anyakönyvi kivonat, a dokumentum helyettesíthető a pályázó személyi igazolványával vagy útlevelével (eredeti és fénymásolt példányban), amennyiben ezen iratokban feltüntetésre kerülnek a birtokló személy gondviselőinek nevei, valamint a birtokló személy születésének helye és ideje.

4.3.5. A Pénzügyi felelősségről szóló nyilatkozatot aláírhatja természetes és/vagy jogi személy, amennyiben vállalja a felelősséget a jelölt teljes körű megélhetéséért Brazíliában.

4.3.6. A Pénzügyi felelősségről szóló nyilatkozat aláírójának kötelessége, hogy havonta minimum 600 (hatszáz észak-amerikai dollár) US$-nak megfelelő összeget küldjön a jelentkező részére, annak megélhetése céljából a teljes Brazíliában történő tartózkodása alatt. Illetve a havonta utalt összeg minimum háromszorosával egyenértékű jövedelmet kell igazolnia.

4.3.7. Azon jelentkező esetében, aki több mint egy pénzügyi támogatóval rendelkezik, annak be kell nyújtania a külön-külön minden egyes pénzügyi képviselő által kitöltött és aláírt Pénzügyi felelősségről szóló nyilatkozatot, az átutalandó összegek feltüntetésével. Minden egyes pénzügyi támogatónak, a pályázó megélhetésének támogatása okán vállalt, havonta utalandó összeg minimum háromszorosával egyenértékű jövedelmet kell igazolnia.

4.3.8. Amennyiben a PEC-G programban kiválasztott pályázó saját országában, ösztöndíjban vagy tanulmányi hitelben részesül, a pályázónak fel kell mutatnia jelentkezéskor a juttatást biztosító forrás nyilatkozatának eredeti és fénymásolt példányát, az összegek feltüntetésével.

4.3.9. A Kötelezettségvállalásról szóló nyilatkozat és a Pénzügyi felelősségről szóló nyilatkozat formanyomtatványai elérhetőek a DTED/MRE weboldalán: (<http://www.dce.mre.gov.br/>).

4.4. A Kötelezettségvállalásról szóló nyilatkozat, valamint a Pénzügyi felelősségről szóló nyilatkozat kivételével, minden eredeti példányban igényelt dokumentum vissza lesz szolgáltatva a pályázó részére, miután azok bemutatásra kerültek a résztvevő ország brazil diplomáciai képviseletének irodájában, a programra jelentkezésért felelős hivatalnok részére.

4.5. A hiányos, javításokat tartalmazó, illetve a szükséges aláírásokat nélkülöző vagy a jelen Közlemény 4.2. pontjában meghatározott határidő lejárta után benyújtott jelentkezések érvénytelennek minősülnek.